বাংলা ইনপুট পদ্ধতি
অভ্র কী-বোর্ড, মেহেদী হাসান খান কর্তৃক উন্নয়নকৃত, যা ২৬ মার্চ ২০০৩ সালে মুক্তি পায়। এটিতে ফনেটিক ও ফিক্সড উভয় লেআউট সুবিধা রয়েছে। বিনামূল্যে ইউনিকোড/আনসি-ভিত্তিক অভ্র কীবোর্ডে বর্ননা, অভ্র ইজি, জাতীয়, অভ্র ফোনেটিক, মুনির এবং প্রভাত কিক্সড কীবোর্ড বিন্যাসের জন্য সমর্থন রয়েছে। প্লাস ইন হিসাবে ফিক্সড কীবোর্ড যোগ করা যায় এবং তা সরিয়েও ফেলা যায়। এটি সবচেয়ে জনপ্রিয় ও বহুল ব্যবহৃত বাংলা ইনপুট সিস্টেম।
হাতবন্দুক
হাতে ধরার আগ্নেয়াস্ত্র প্রথম তৈরি করা হয় গণচীনে যেখানে বারুদও প্রথম আবিষ্কৃত হয়। সেগুলো ছিল Hand Cannons বা হাত কামান (যদিও সেগুলো হাতে ধরে না ছুড়ে হাতলের শেষ প্রান্ত থেকেও ছোড়া হত)। চৌদ্দশ শতাব্দী অবধি সেগুলো ইউরোপেও ব্যবহৃত হত। প্রথম হাতে ধরার আগ্নেয়াস্ত্র যাকে "পিস্তল" বলা যায় তৈরি হয় পনেরশ শতাব্দীতে, তবে এর প্রস্তুতকারক সম্পর্কে জানা যায়নি। আঠারশ শতাব্দী পর্যন্ত হাতে ধরার আগ্নেয়াস্ত্র বলতে এটাই বোঝানো হত। উনিশ শতাব্দীতে কার্যকর রিভলবার আবিষ্কৃত হয়। বিংশ শতাব্দীর মাঝামঝি পর্যন্ত "পিস্তল" এবং "রিভলবার" শব্দের মাঝে কোন পার্থক্য ছিলনা এবং "হ্যান্ডগান" শব্দটিই বহুল প্রচলিত ছিল। স্যামুয়েল কোল্ট এর আসল প্যাটেন্ট ছিল "Revolving-Breech Pistol" এর জন্য।